
Az 1945–1956 közötti baranyai pártelit prozopográfiai elemzése

Kulcsszavak: pártelit, prozopográfia, Pécs, Baranya, kommunizmus
Dolgozatom témája a második világháborút követő időszak baranyai (kommunista) pártelitjének prozopográfiai elemzése 1956-ig. Az elemzés tárgyát képző személyek az 1944 és 1956 közti időszak megyei és városi titkárai, 17 személy. A vizsgálat során bemutatom a pártfunkcionáriusok impériumváltást megelőző életútjait. Az elemzést az alábbi kilenc szempont szerint végeztem: (1) a pártfunkció kezdetén betöltött életkor, (2) származás, (3) eredeti foglalkozás, (4) iskolai végzettség a pártfunkció kezdetén, (5) politikai iskolázottság, (6) pécsi illetőség, (7) párttagság kelte, (8) pártfunkció betöltésének hossza és (9) pozícióváltás oka. A kutatás forrásai a levéltári források, sajtóanyagok, lexikon szócikkek, életrajzkötetek és visszaemlékezések.



